

**Еуразиялық экономикалық комиссия Кеңесінің 2016 жылғы 18 қазандағы № 32 өкіміне өзгерістер енгізу туралы**

Еуразиялық экономикалық комиссия Кеңесінің 2019 жылғы 18 қаңтардағы № 6 өкімі

      1. Еуразиялық экономикалық комиссия Кеңесінің "Басым Еуразиялық технологиялық платформаларды қалыптастыру туралы" 2016 жылғы 18 қазандағы № 32 өкіміне қосымшаға сәйкес өзгерістер енгізілсін.

      2. Осы Өкім Еуразиялық экономикалық одақтың ресми сайтында жарияланған күнінен бастап күшіне енеді.

**Еуразиялық экономикалық комиссия Кеңесінің мүшелері:**

*Армения*   *Беларусь*   *Қазақстан*   *Қырғыз*   *Ресей*

*Республикасынан Республикасынан Республикасынан Республикасынан*  *Федерациясынан*

*М.Григорян*  *И.Петришенко*  *А.Мамин* *Ж.Разаков* *А.Силуанов*

|  |  |
| --- | --- |
|  | Еуразиялық экономикалық комиссия Кеңесінің 2019 жылғы 18 ақпандағы |
|  | № 6 өкіміне |
|  | ҚОСЫМША |

**Еуразиялық экономикалық комиссия Кеңесінің 2016 жылғы 18 қазандағы № 32 өкіміне енгізілетін ӨЗГЕРІСТЕР**

      1. 2-тармақта "15" деген цифрлар "16" деген цифрлармен ауыстырылсын.

      2. Көрсетілген Өкімге № 1 қосымшада:

      а) бірінші графа мынадай мазмұндағы 12-позициямен толықтырылсын:

      "12. Энергетика";

      б) екінші графа мынадай мазмұндағы 15-позициямен толықтырылсын:

      "15. Энергетика және электрлендіру".

      3. Мынадай мазмұндағы № 16 қосымшамен толықтырылсын:

|  |  |
| --- | --- |
|  | "Еуразиялық экономикалық комиссия Кеңесінің 2016 жылғы 18 қазандағы № 3 өкіміне № 16 ҚОСЫМША |

**"Энергетика және электрлендіру" еуразиялық технологиялық платформасының ПАСПОРТЫ**

      1. Құрылтайшылар:

      "МЭИ" ұлттық зерттеу университеті" жоғары білім беретін федералдық мемлекеттік бюджеттік білім беру мекемесі (Мәскеу қаласы, Ресей Федерациясы);

      Белорус ұлттық техникалық университеті (Минск қаласы, Беларусь Республикасы);

      "Соколов-Сарыбай тау-кен байыту өндірістік бірлестігі" акционерлік қоғамы (Рудный қаласы, Қазақстан Республикасы);

      "Рудный индустриялық институты" шаруашылық жүргізу құқығындағы республикалық мемлекеттік кәсіпорны, Қазақстан Республикасы (Рудный қаласы, Қазақстан Республикасы);

      "С. Торайғыров атындағы Павлодар мемлекеттік университеті" шаруашылық жүргізу құқығындағы республикалық мемлекеттік кәсіпорны (Павлодар қаласы, Қазақстан Республикасы);

      "EcoWatt" жауапкершілігі шектеулі серіктестігі (Алматы қаласы, Қазақстан Республикасы);

      И. Раззаков атындағы Қырғыз мемлекеттік техникалық университеті (Бішкек қаласы, Қырғыз Республикасы);

      Жаңартылатын энергия көздерін және энергия тиімділігін дамыту орталығы (Бішкек қаласы, Қырғыз Республикасы);

      "ГРОССМАНН РУС" жауапкершілігі шектеулі қоғамы (Санкт-Петербург қаласы, Ресей Федерациясы).

      2. Мақсаттары:

      тұтынушыларды энергетика ресурстарымен қамтамасыз ету, оларды пайдаланудың тиімділігін арттыру және энергетикалық объектілердің қоршаған ортаға теріс әсерін азайту мақсатында Еуразиялық экономикалық одаққа мүше мемлекеттердің (бұдан әрі – мүше мемлекеттер) мүдделі ұйымдарының тиімді өзара іс-қимыл жасауын қамтамасыз ету;

      мүше мемлекеттерде дәстүрлі және жаңартылатын энергия ресурстарын өндіру, трансформациялау, беру, тарату және тұтыну бойынша энергиялық тиімді технологияларды дамыту және коммерцияландыру.

      3. Міндеттері:

      энергетика саласындағы ұлттық және әлемдік озық жетістіктерді талдау жөніндегі жүйелі жұмысты ұйымдастыру;

      мүше мемлекеттердің нақты экономика секторларының энергетикалық технологияларға қажеттілігін айқындау;

      инновациялық өнімдер мен технологияларды әзірлеу, оларды өнеркәсіптік өндіріске енгізу жөніндегі қолданбалы міндеттерді бірлесіп шешу үшін мүше мемлекеттердің ғылыми әлеуеті мен бизнес-қоғамдастығының өкілдерін тарту;

      мүше мемлекеттерде және үшін елдерде қолданылатын энергетикалық ресурстарды тиімді пайдалану жөніндегі ең үздік жетістіктер мен қолжетімді технологияларды анықтау, мүше мемлекеттердің аумақтарында бірлескен ғылыми-техникалық басым жобаларды іздеу және оларды дамытуға жәрдемдесу.

      4. Қызметтің негізгі бағыттары:

      энергетикалық машина жасау;

      тиімді жылылау, когенерация және тригенерация, орталықтандырылған және орталықтандырылмаған жылумен жабдықтау;

      электрлендіру: электрмен жабдықтаудың сенімділігін арттыру, релелік қорғау және ысырапты азайту автоматикасы, автоматтандыру, электр энергиясының сапасын арттыру;

      "ақылды электр желілері", соның ішінде жаңартылатын энергия көздерін қоса алғанда, түрлі көздер желісінде қоса жұмыс істеу мүмкіндігін қамтамасыз ететін желілер;

      жаңартылатын энергия көздерін қоса алғанда, таратылған генерация;

      қашықтағы тұтынушыларды энергиямен жабдықтау үшін жаңартылатын энергия көздерін пайдалану.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК